...
"Ila kwa ujumla pia hii ni tabia tu iliyojijenga kwa Watanzania wenyewe, hata ukiwalinganisha na nchi za Afrika mashariki, kwa mfano sisi tunakuwa na maonyesho mengi ya picha ambayo ni bure kabisa lakini onyesho hilo nikilifanyia Kenya,watu asilimia 75 watakuwa ni wenyeji na wageni ni asilimia ishirini na tano."

"Hii ni tofauti na Tanzania ambapo asilimia 75 ni wageni na asilimia 25 ni wenyeji tena unaweza kukuta ni wasanii wenzako wamekuja kukuunga mkono" anasema Masoud.

Je,ni kweli sanaa ya... Andika makala iliyosalia:
ni anaona kuwa lazima wasanii wenyewe lazima wabadilike ili Watanzania waone umuhimu wa sanaa tulionayo.

"Sanaa ya uchoraji sio chakula,sio malazi lakini inaweza kumletea malazi na chakula kwa mchojari,hivyo wasanii wana ulazima wa kutafuta namna ya kuweka sanaa hii iwe na umuhimu kwa maisha ya mtanzania  kwa kuwa kabla mtu hajanunua picha lazima awe amejitosheleza katika mahitaji muhimu kama matibabu na chakula.." Dk. Shule aeleza.

Dk. Shule anasema kuna ulazima wa wasanii wa Tanzania wabadilike kwanza kwenye upande wa suala la gharama,bei zao ziko juu sana.

Dk Vicensia anasema wachoraji wazawa wanaweka bei kubwa katika kazi zao kuliko uwezo wa Watanzania

Mtanzania wa kipato cha kawaida tena sio cha chini ni vigumu kununua picha ya laki saba mpaka milioni. 

Njia nyingine ya kubadilika ambayo Dk. Shule ametaja ni kuhusu mawazo wanayotumia katika uchoraji,wanatumia hisia zaidi badala ya kuangalia soko la Tanzania linataka nini.

Kama soko linataka picha za Masai,Tingatinga au Wamakonde basi ndio hizo wazilenge.

Lakini vile vile wanabidi wafahamu wamemlenga nani,ni wazi kuwa sanaa ya uchoraji inayomvutia mtalii haiwezi kumvutia Mtanzania,hivyo utafiti unahitajika zaidi.

'Watanzania wengi wanaona aibu kujikubali'

Hata hivyo sio tu kwenye upande wa uchoraji ndio kuna changamoto katika mapokeo ya Sanaa ,Jopton Makeke ni mbunifu wa masalia ya mimea na wanyama, hivyo huwa anatengeneza mavazi ya asili pamoja na maonyesho ya picha hizo za asili.

Makeke anatengeneza mavazi ya asili pamoja na maonyesho ya picha hizo za asili.

Yeye anasema kwamba ni miaka sita sasa tangu aanze kufanya kazi hii ya ubunifu wa taswira ya muafrika, lakini bado changamoto ni nyingi.

Katika kupokelewa kwa kazi yake anadhani kwamba kama angekuwa anabuni mavazi ya kisasa basi angekuwa mbali.

Wengi wana mtazamo kuwa sanaa anayofanya ni ushamba au kutokwenda na wakati na Watanzania wengi wanaona aibu kujikubali wao ni kina nani na asili yao ni wapi,mtazamo wa wengi ni kutaka kwenda na usasa, dhana ambayo inarudisha jitihada zao nyuma...